Oscar Ayuso
Miguel Ayuso Jr. (* 22. Dezember 1957; † 25. Juli 2009 in Belize-Stadt) weer en Ünnernehmer, Diplomaat un Politiker (UDP) ut Belize.

Ayuso is 1957 as Söhn von Oscar Miguel Ayuso Sr. boren.He harr dat Ünnernehmen von sien Vader övernahmen un weer Direkter von G. Ayuso and Sons Limited un dat Reisbüro G. Ayuso and Sons Travel Agency.

Ayuso weer von Februar 1999 bet 2003 för de Oppositschoonspartei UDP Maat von’n Senaat von Belize. Von 1999 bet August 2005 weer he ok Viez-Parteibaas von de UDP.

Bi de Parlamentswahl in Belize 2003 weer he Kannedaat för de UDP in’n Wahlkreis Karibische Küst. He hett 46,93 % von de Stimmen kregen un dormit gegen Jose Coye von de PUP verloren. Bi de UDP-Vörwahlen in’n Wahlkreis Karibische Küst (vör de Parlamentswahl 2008) hett he in’n August 2005 gegen Carlos Perdomo verloren. Een Dag later hett he sien Amt as Viez-Parteibaas dalleggt.

Tosätzlich harr Ayuso Ämter as Viez-Vörsitter von dat Social Security Board, Vörsitter von de Port Authority un Viez-Präsident von de Hannelskamer von Belize övernahmen.

Ayuso weer siet 1998 Honorarkunsel för Sweden in Belize un von 2008 bet to sien Dood Baadschopper för Belize bi’n Vatikan.

Ayuso is an’n 25. Juli 2009 in sien Huus in Belize-Stadt dör Suizid doodbleven. Siene Truurfier ünner Leid von Bischop Dorick Wright weer an’n 29. Juli 2009 in de Divine Mercy Church. He liggt begraven op’n Lord’s Ridge Cemetery.

He weer verheiraadt mit Halima Ayuso. De beiden harrn twee Kinner.

Footnoten 

Mann
Diplomaat (Belize)
Senater (Belize)
Börger von Belize
Boren 1957
Storven 2009
Maat von de United Democratic Party (Belize)